ORIGINALNA NETFLIXOVA SERIJA
Dobro jutro!
Trg Grosvenor, 1813.
Najdraži čitatelju, kucnuo je čas oklada
na predstojeću društvenu sezonu.
Uzmimo, recimo, kućanstvo barona Featheringtona.
Tri gospođice koje je na bračno tržište gurnula,
poput sirotih krmača,
majka bez ukusa…
Jače!
...i takta.
-Jače! -Hoće li moći disati, mama?
Ja sam stezala struk na veličinu naranče i pol
kad sam bila mlada.
Tako će i tvoja sestra.
Mnogo bolje izglede možda ima
kućanstvo obudovjele vikontese Bridgerton.
Šokantno plodna obitelj
poznata po obilju savršeno zgodnih sinova
i savršeno krasnih kćeri.
Već se kuham!
Zar ćeš se cijeli dan žaliti?
-Neću valjda ovo morati nositi cijeli dan? -Osjećam se kao princeza. Kako izgledam?
Želiš da ti kažem kako izgledaš?
-Lijevo! -Gregory!
Sestra još nije spremna?
Priprema se tek cijelu noć.
Misliš, cijeli život!
Idem gore da je požurim.
Coline, čekaj! Ja ću.
Ja sam joj mnogo draži.
-To je rekla? -Svi kažu!
Daphne!
Moraš se požuriti!
Mislite da me čula?
Da, doista su savršeni!
Prestani.
Brže, zakasnit ćemo!
Držiš, Rose?
S puta!
Je li se pojavio?
Očekuje li tvoj brat poslušnost,
mora se ponašati kao glava kuće.
-Gdje je, Benedicte? -Ne znam.
-Anthony, došao si! -Naravno, sestro.
Ne bih propustio tako važan dan.
Samo bi zakasnio.
Idemo?
Danas je vrlo važan dan.
Za neke i strašan!
Jer danas se londonske gospođice koje se žele udati
predstavljaju Njezinom Veličanstvu Kraljici.
Smilovao im se Svemogući Bog!
Gđica Prudence Featherington!
Gđica Philippa Featherington!
I gđica Penelope Featherington.
Predstavlja ih njihova majka, njezino dostojanstvo ledi Featherington!
Danas je važan samo kraljičin dojam.
Tračak nezadovoljstva…
i cijena mlade dame pada u nezamislive ponore.
Gđica Daphne Bridgerton!
Predstavlja je njezina majka,
njezino dostojanstvo udovica vikontesa Bridgerton!
Besprijekorni ste!
-Je li se ovo zaista dogodilo? -Samo se smiješi!
Gledaju te. Sad više nego ikad.
Ali kao što znamo,
što jarkije neka dama sjaji,
to prije može sagorjeti.
Netko je rekao da "od svih kuja, mrtvih ili živih,
žena koja piše ima najoštrije očnjake."
DRUŠTVENE KRONIKE
Ako je to istina,
ova autorica rado bi vam pokazala zube.
Zovem se ledi Whistledown.
Ne poznajete me i nikad me nećete upoznati.
Ali upozoravam vas, dragi čitatelju,
ja poznajem vas!
Sestro, blistala si!
Samo sam se smješkala u lijepoj haljini kao i sve druge.
Ne baš kao sve druge!
Moram posjetiti Penelope.
Nastup je bio sve samo ne… Kako te nazvala kraljica?
Besprijekornom ili nešto slično.
Zapanjila sam se što je kraljica,
od svih dvjesto dama, meni uputila najljepši kompliment.
Da, zaista te počastila.
A sada dvjesto mladih dama ima zajedničku protivnicu.
-Sretno, sestro. -Eloise!
Istina je!
Moj uspjeh na bračnom tržištu utjecat će na sve vas.
Svi ćemo morati naći ljubav.
Čistu kao što su je imali mama i tata
ako budemo imale sreće.
Nadam se da ću moći nastaviti tako slavnu tradiciju.
Stigle su haljine!
Ova je zanosna!
Mary Edgecombe nosila je sličnu nijansu.
I idući dan imala tri prosca, među kojima grofa!
Mary Edgecombe, sad grofica od Fultona,
lanjsku je godinu provela u kolibi,
stotinama kilometara daleko od grofa. Nesretna je. Sve piše ovdje!
Nije to valjda neki novi tračerski list.
Ovaj je drukčiji. Ljude o kojima piše navodi punim imenom.
-Da vidim! -Čekaj.
Ledi Whistledown.
-Autorica. -Znamo li takvu?
To joj sigurno nije pravo ime!
Što piše, dušo?
Grozno joj je što smo imena dobili abecednim redom.
-Smatrali smo da je to uredno. -Ona piše da je "banalno".
Danas je list podijeljen besplatno.
Besplatno? Kakav autor…
Bar je nešto pogodila.
Navela je da je Daphne ove sezone bez premca.
Zove te "draguljem najčišćeg sjaja".
Pa to je divno!
Neću se začuditi
ako se ispostavi da je Whistledownica zapravo Violet Bridgerton!
Izvještava o vikontesinoj obitelji
zaista vrlo blagonaklono.
Izvještava samo istinu, ledi Featherington.
Daphne je divno procvala i što prije nestane s tržišta,
to bolje za druge mlade dame.
Čak i one sklone histeričnim napadajima pred kraljicom!
Djevojke, požurite se s knjižicama.
A ti, Penelope, spusti tu knjigu!
Zbrkat će ti misli!
Nego…
pričajte mi o toj rođakinji. Dolazi na cijelu sezonu?
Daleka je rođakinja mog muža.
Bez bliske rođakinje da joj pomogne kod debija,
lord Featherington me uputio da je primimo iz milosrđa.
Vi jeste poznati po milosrđu.
To je širiteljica glasina mogla objaviti,
umjesto da pogrešno tvrdi
da ove godine na brizi imam tri mlade dame.
Ništa ne zna.
Osim ako ne bi željela imati tri mlade dame na brizi.
Rado ću propustiti ovu sezonu.
Penelope ima tremu. Ovo joj je prva sezona.
Nemam tremu, mama!
Ako išta, ima 15 kg viška.
Te mrlje na licu je teško sakriti.
Možda pomognu arsen i olovo!
Daš li mi odgodu od godine, kao što je ledi Bridgerton dala Eloise,
mogu se posvetiti učenju.
Ne može, Penelope.
Možda da je ipak poslušate, miledi.
Voditi četiri mlade dame istovremeno kroz jedan za drugim društvenim događajem…
zamislite konkurenciju!
Kolika im konkurencija može biti ta rođakinja?
Odrasla je na farmi, ima miraz od samo četiri znamenke,
a što se izgleda tiče…
Nadajmo se da je gđica Thompson pristalija
od horda prljavih životinja
za koje se cijeli život brinula kod kuće.
Rođakinja lorda Featheringtona je stigla.
Molim da budete ljubazne, djevojke.
I velikodušne. Siromašni su naše breme.
Prelijepa je!
Dobar dan, ledi Featherington.
Ovo je melem za moje umorne oči!
Moja sućut, Vaša Milosti, zbog očeve smrti.
-Ljubazni ste. -Ljubazna?
Mrzio si ga!
Drago mi je što vas vidim, ledi Danbury.
Te riječi ne čujem dovoljno često.
Dođi.
Oprosti na neredu.
Kao što znaš, večeras je kod mene bal.
Znam.
Uspjela sam zadržati u tajnosti detalje tvog povratka.
Ali kad priproste mame otkriju
da će na večerašnje slavlje doći slobodni vojvoda,
više neću moći čuvati takve tajne.
Baš sam o tome htio razgovarati.
Vratio sam se da riješim poslove pokojnog oca.
Nemam vremena za druženje.
Veoma cijenim vaš ljubazni poziv,
no sa žaljenjem ću ga odbiti.
Odbijanje ne prihvaćam!
-Mogu doći kratko… -Sjajno!
Tu pljosku koju nosiš ostavi doma.
Vrlo nedostojanstveno!
Netko nas može čuti, milorde.
Jednom ću ti uzeti taj sat i rastaviti ga dio po dio.
Bio je očev.
Bio bih tužan da nestane.
Onda znaš kako se ja osjećam
kad god ti nestaneš.
Ostani danas sa mnom.
Nažalost, ne mogu.
Moram voditi sestru na bal ledi Danbury.
Daphne, je li?
Kakva su ta veličanstvena okupljanja na koja tvoja sestra mora ići?
Tebi bi bila odurna.
Slobodne dame plemenita roda odjevene su u bogato ukrašene haljine
s krvožednim mamama uza se,
a oprezni očevi dogovaraju najisplativije brakove.
Jasno, budući da nema mog oca, ta dužnost je dopala mene.
Važna je to dužnost.
Netko mora siroticu čuvati od kojekakvih mladaca.
Da joj netko ne bi okaljao krepost.
Daphne ima sreće.
Nema svaka žena takvu kavalirsku zaštitu.
Ona je dama.
Da, naravno, milorde.
Siena.
Ti imaš mene.
I tebe štitim.
Uvijek ću te štititi.
Za bal koji otvara sezonu u domu ledi Danbury
traži se pozivnica više.
Jer svaka mlada debitantica, od Park Lanea do Ulice Regent,
ondje će biti na izložbi.
Djevojke s plemićkim naslovom, kreposne i nevine,
za ovo su ih odgajali i podučavali od rođenja.
Večeras ćemo otkriti
koja će mlada dama uspjeti naći ženika
i tako izbjeći groznu, turobnu sudbinu "usidjelice".
Volim plesati!
Sviđa vam se cvijet? Uzgajamo ih u svom vrtu.
Moram vam pokazati svoje akvarele! Ako ih želite vidjeti.
I krasno svira glasovir.
Nije li to mlada dama
koju su zatekli s udvaračem
u stakleniku ledi Mottram bez pratnje?
Ima sreće što je pristao na brzo vjenčanje nakon što se tako upropastila.
Bludnice!
Svi zure, majko.
Neka oni dođu k tebi, dušo.
Gle tko je već bacio oko na gđicu Bridgerton!
Ledi Bridgerton. Gđice Bridgerton.
Lorde.
Već ste upoznali moju kćer Daphne, lorde Ambrose.
Da. Na primanju vašeg brata.
Bili ste baš pobijedili u prvoj utrci u Newmarketu!
Prvoj i jedinoj.
Ako je tako,
nadam se da ste našli novoga konja.
U zadnje te vrijeme nisam vidio u klubu.
Ima li to veze s neplaćenim dugom u našoj kladionici?
Ambrose vara.
Tko ima imalo časti, plaća svoje dugove.
Nisam znala…
Kako bi mogla? Upravo zato sam ja ovdje, sestro.
Prošećimo prostorijom.
On izgleda simpatično.
On je ovdje u lovu na bogatstvo.
G. Lewis zna da imaš povelik miraz. Okani ga se.
-I njega znaš? -G. Worthington. Drugi sin.
Naći ćemo boljeg.
Sumnjivog je porijekla.
Ne dao Bog da se skrasiš s pjesnikom!
Ni s ekscentrikom.
Ajme!
Anthony! Daph!
Ako su jedina ugledna gospoda ovdje tvoja braća, u velikoj smo gabuli.
Stalno govoriš "mi".
Je li ti majka rekla? Za putovanje? Krećem iz Grčke.
-Grčka! Kako pustolovno! -Pozor!
Prekasno.
Već sam vas primijetila.
Ledi Danbury!
Gđice Bridgerton, večeras ste zaista dražesni.
S razlogom još niste plesali?
Sve u svoje vrijeme, ledi Danbury.
Sirotica!
Tko je ono?
Nisam je nikad vidio.
Gđica Marina Thompson. Daleka rođakinja mog muža.
Prilično je neugledna, zar ne?
Oko nje se mota i jedan Bridgerton.
Oho!
Znakovito!
Sutra će vam kuća vjerojatno vrvjeti posjetiteljima,
ledi Featherington.
Za jednim udvaračem doći će i ostali.
Pardon.
Vojvoda! Prepoznala bih ga bilo gdje!
-Kamo nas vodiš? -Da upoznate vojvodu.
-Nemamo ga zapisanog. -Brzo, prije nego što vidi gđicu Thompson.
Vaša Milosti!
Ovo su moje kćeri: Prudence Featherington,
Philippa Featherington.
-Umirem od žeđi. -Idem ti po limunadu.
Ne. Već si puno učinio za mene večeras.
Vraćam se za tren.
Male čaše.
Lorde Berbrooke.
Baš su sićušne, zar ne?
Čaše? Da, valjda.
Onda smo to riješili.
Nisam posve sigurna o čemu razgovaramo.
Oduvijek ste mi bili zabavni,
još otkako sam ja bio školarac, a vi…
Petogodišnjakinja?
Brat me zove. Doviđenja.
Gđice Bridgerton!
Samo čas!
Gđice Bridgerton!
-Ispričavam se. -Oprostite.
Da. Samo tren.
Kako se zovete?
Vi ste?
Zar zaista ne znate tko sam ja?
Pozdrav!
Ako ste se htjeli upoznati,
prišli ste mi vrlo neuljudno.
Prišla vam?
Zaista su spremne na sve!
Gospodine, to nije… Ovo nije…
-Kako se zovete? -Bassete!
-Bridgertone! -Stari prijatelju!
Čuo sam za tvog oca.
-Pa nisi više Basset! -Uvijek ću…
Vojvoda od Hastingsa! Poznat i slavan!
Vojvoda od Hastingsa, je li?
-Hastingse, ovo je moja sestra. -Tvoja sestra?
Daphne, Hastings i ja se znamo s Oxforda.
To doba nećemo tako skoro zaboraviti.
Da! Budući da znam kakvo imaš društvo, brate,
sigurna sam da je to doba s Njegovom Milosti bilo vrlo uljudno!
Hastingse, moramo se naći.
-Očekujem te u klubu. -U redu.
Doviđenja, Bridgertone. Gđice Bridgerton.
Daphne! Lord Wetherby traži te da te pozove na ples.
Zaista?
Šteta što odlazimo.
Daphne nije umorna! Ja ću ostati s njom.
-To bi bilo divno. -Daphne…
Nema gospodina koji ne želi tvoju ruku.
Razmisli o tome.
U ovom času nije vrijeme za ples.
Nego da odeš i ostaviš ih željne.
Ako itko zna kako to ide, zna tvoj najstariji brat.
Ima pravo.
Idemo.
Gospođice! Već ste budni.
Neka kuhar jutros ispeče što više keksa.
Možda možeš donijeti još stolica u salon.
Pitam se koji će gospodin prvi doći u posjet.
Toliko ih toga moram pitati!
Hajde da vas obučemo!
Anthony!
Tebe nisam očekivala.
Ovo je vrlo rano za tebe, dušo.
Nisam mogao spavati. Valjda zbog uzbuđenja.
Jesam li prvi gost?
Divno!
Gosti, ledi. Grof od Stafforda i markiz od Finleyja.
Ajme! Možete zahvaliti mom ukusu za odijevanje.
Za gđicu Marinu Thompson.
Najdraži čitatelju,
ova autorica mora vam priopćiti vrlo zanimljive vijesti.
Imate li i vi veliku obitelj?
Izgleda da naš dragulj treba malo bolje zagledati.
Nešto nije u redu, lorde Bridgerton?
Nije. Na mom ste mjestu.
Naime, još rjeđi dragulj
visokog sjaja, jarkosti i čistoće upravo je otkriven.
Njezino ime, uglavnom nepoznato, ali uskoro svima poznato,
jest gđica Marina Thompson.
Ne biste li trebali biti u šetnji trgom, dragi?
Mogla bi kiša.
Ova autorica mora se zapitati hoće li se kraljica predomisliti
oko pohvale koju je dala gđici Bridgerton…
Jer svi znamo što kraljica mrzi više od svega.
Kad nema pravo.
A salon Bridgertonovih trenutačno je očito prazniji
od zbrkane glave njezina muža, kralja Đure.
Idem ja onda u klub.
Sestre. Majko.
Izgleda da će ledi Featherington dobiti ono što je oduvijek htjela:
da pod njezinim krovom živi djevojka bez premca.
Sigurno je presretna.
Je li gđica Thompson tako fina da ne može sama nazuti papuče?
E pa, nije!
Čita li tko što je ledi Whistledown piše?
Trebamo li mariti za to što ona piše?
Ja ne marim.
Mama, a da same odemo na idući bal kod Salisburyja?
I k Merriweatherima.
Mislim da je Anthony već odgovorio u naše ime, dušo.
Sve je isplanirao do lipnja.
Bit će ovdje cijelu sezonu?
Ledi Whistledown jasno je izrazila mišljenje.
Dosta o ledi Whistledown!
Gost za gđicu Bridgerton.
Lord Berbrooke!
Lorde.
Izvolite! Mogu li vas ponuditi svježe ispečenim keksima?
Eloise, daj milordu mjesta.
Eloise, nisi li trebala posjetiti Penelope?
Rado bih ostala.
Radije idi.
Oprostite što nisam došao prije.
Pretpostavljao sam da ste već darovali naklonost.
Sad znam.
Vi i ja suđeni smo si.
I zato,
Boga mi, srcem i dušom sam ti predan.
Tebe moram biti vrijedan.
Krasno! Gospodo, hvala vam na posjetu.
Ne zaboravite na rastanku pozdraviti Prudence, Philippu, pa čak i Penelope.
-Sonet mu je živi užas! -Nije on Lord Byron!
Da, nije. Doviđenja, Pen.
Lord Berbrooke je bezopasan. Bit će drugih.
Ledi Whistledown me ocijenila nepogodnom za brak!
Vrijednom naklonosti samo nekog mrskog glupana.
Tko bi drugi htio takvu oštećenu robu?
Govoriš kao da mišljenje ledi Whistledown treba više cijeniti od kraljičinog!
Daješ preveliku važnost anonimnom škrabalu.
Ta promišljanja nisu istinita.
Jesu, brate! I to zbog tebe!
Uspio si mi otjerati sve vrijedne udvarače!
Whistledownica to prenosi.
Pazim na tebe! Štitim te!
-To mi je dužnost. -A što je s mojom?
Nemaš pojma kako je to biti žena.
Kakav je osjećaj
kada ti se cijeli život svede na jedan trenutak.
Za ovo su me odgajali. Ja sam samo ovo. Nemam drugu vrijednost.
Ako ne nađem muža, bit ću bezvrijedna.
Daphne, ti si Bridgertonica.
Bilo bi lakše da nisam.
Hajde!
Ambiciozne mame se raduju
jer nas novi vojvoda od Hastingsa i dalje časti prisutnošću svoje osobe.
A kakva je to samo veličanstvena osoba!
Ledi Whistledown je opet pisala o vama.
Želite li pročitati?
Treba reći
da smo čuli da je vojvoda svim mamama objavio
da se nikad ne kani oženiti.
Ova autorica pita se koja će se majka okušati u ovom izazovu
jer natjecanje je počelo.
Da na svakom uglu ne vreba neka prerevna majka,
ovo doba godine u gradu ne bi bilo loše.
Te majke žele isto što i ti.
Da se zadave vrpcama za kosu svojih kćeri?
Da ti odabereš ženu, Hastingse!
Zar se ne kaniš kao vojvoda uključiti u društvo?
Taj naslov će umrijeti sa mnom.
-Hastingse… -Ne zovi me tako!
Tako mi se zvao otac. Ja nikad.
Dobro, a što je s tobom?
Što bi bilo?
Ti si prvorođenac prvorođenca
u devetom naraštaju. Gdje je tebi žena?
Odmah, gospodine.
Zar kaniš zauvijek jebati svoju ljubavnicu?
Trebat će ti nasljednik.
Ja imam nešto što ti nemaš.
Braću.
Do ušiju mi je došlo
da će g. Colin Bridgerton ove godine osvojiti najveću nagradu
kad pomete gđicu Thompson s dražesnih nogu u papučicama.
Uvijek je možete poslati natrag na farmu.
Kao da bi mi lord Featherington to dopustio!
Što se drugih vijesti tiče,
kod gđice Daphne Bridgerton pojavio se vrlo neobičan udvarač.
Daphne.
Tvoj gost.
Hoćemo li opet biti sami?
Idemo u ložu, mama?
Ledi Bridgerton, pridružite nam se!
Dobra večer, Vaše Veličanstvo. Sjećate se moje Daphne.
Da.
Ostavila je jak dojam.
Premda vrlo prolazan.
Večeras bih vas htjela pozvati u svoju ložu.
Insistiram.
Muž joj navodno neće poživjeti do kraja mjeseca.
I tu je glasinu proširila ona grozna obožavateljica skandala.
Zar njezina pokvarenost nema granica?
Ledi Whistledown piše i o mojoj obitelji.
Vojvodi valjda ne smeta što je pod lupom.
Ipak je muškarac.
Ima sreće što vas je imao u djetinjstvu.
Nakon onog s njegovom majkom. Strašno!
-Nije kakvim ga ta opisuje! -Ni Daphne.
Njima dvoma onda je to zajedničko!
Za brak je potrebno i mnogo manje!
Što predlažete?
Ledi Whistledown piše samo ono što vidi.
Možda da joj pomognemo da sve vidi jasnije.
Vojvoda jako voli pitu od ogrozda.
Moj kuhar je baš po njoj poznat!
Možda je Whistledownica neki uljez koji živi u Bloomsburyju!
Zašto bi Bloomsbury bio loš?
Ondje žive radni ljudi.
Nekako ima pristup društvu.
-Možda uopće nije žena! -Imaš pravo.
Tako je dobra da mora biti muškarac?
Očito je da je autorica ledi Danbury.
Ona vrlo rado izravno vrijeđa društvo.
Ne bi joj se dalo sve zapisivati.
Je li možda ledi Featherington?
Ne!
Ne.
Nisi pročitala što piše o Featheringtonima, sestro.
Oprostite na neobuzdanoj raspravi, Vaša Milosti.
Ma ne! Baš je zabavna.
Svi ste za jednim stolom. Čak i djeca.
Da, možda to nije u modi, ali volimo jedni druge.
Uglavnom.
Trebali biste nam češće doći.
Možda kad odemo na selo.
Bit ćete nam drag gost.
Gregory! Ne gađaj me graškom!
To je tvoj grašak. Ne naređuj, ja sam stariji.
-A ja sam viša! -Djeco!
Vrlo je naočit.
Ako voliš razvratne vojvode.
-Vježbat ću boks sa Jacksonom. -Ti?
Jesi li ti to ljubomoran?
Razuman, brate. Moram to vidjeti.
Djelujete nezadovoljno.
Zaista?
Posjeli su nas zajedno, gđice Bridgerton.
Očekivao bih sreću!
Možda bi bilo najbolje, Vaša Milosti,
da uopće ne razmišljate o meni.
Jednostavno, iznenađen sam.
Da! Kako je moguće da dama ima išta osim osmijeha
dok sjedi kraj vas?
-Bez obzira na reputaciju. -Znate kakva je.
Znam da prijateljujete s mojim bratom.
Osim toga, znam i što je jedna autorica nedavno pisala o vama.
Drzak? Očito.
Ohol? Sigurno.
Libertinac ste od glave do pete.
Recite da griješim.
Tko ne bi trebao razmišljati o kome?
Vjerujte mi, uopće me ne zanimate.
-Fino. -Pa da.
Ne zanimate ni vi mene jer ste sestra mog najstarijeg prijatelja
i također tema dotične autorice.
Kreposna, fina, očajno željna.
-Da znate… -Da nađe muža.
Recite da griješim.
Hastingse! Drago mi je što si nam večeras došao.
-Vrlo si spontan! -Nisam.
Ledi Danbury prihvatila je u moje ime ljubazni poziv tvoje majke.
Kako sam to mogao odbiti?
Morate ostati na desertu. Imamo pitu od ogrozda.
Divno!
Prije si bila posve razumna majka.
Ovaj plan da spojite njih dvoje, koji ste zakuhale ti i ledi Danbury, neće upaliti.
Daphne bi od vojvode mogla imati i gore ženike.
Prijatelji ste.
Jesmo.
Zato i znam da se on doista ne kani ženiti.
Svi muškarci to tvrde!
-Tvoj otac… -Ne uvlači oca u ovo.
Čak i da želi ženu, ti ne bi htjela da mu je Daphne ni blizu.
Smatram da su preobraćeni razvratnici najbolji muževi.
Neće je usrećiti!
Daphne zaslužuje boljeg.
Znam da misliš da rješavaš problem,
ali ne rješavaš ga. Samo ću to reći.
Vojvoda će sutra navečer biti naš gost u Vauxhallu.
Nije ga bilo lako nagovoriti.
-Mama! -Najstarija mi je!
-Ja sam odgovoran za obje! -Odgovoran?
Nemoj mi dodatno otežavati!
Reci mi nešto, Anthony. Večeras, kad odeš iz ove radne sobe,
koju i dalje imaš u obiteljskom domu,
vraćaš li se u svoj samački stan
ili ćeš posjetiti dotičnu sopranisticu
kojoj plaćaš stan na drugom kraju grada?
Oslanjajući se na mlađu braću da rade posao koji ti ne možeš.
Govoriš o odgovornosti.
Sine dragi!
O dužnosti?
Što ti znaš o tome, molim te?
Sjedim s njom u tom salonu.
Znaš li što vidim?
Ustrašenu mladu ženu!
Jer zna što je čeka u životu
ako joj i dalje budeš stajao na putu!
Da je tvoj otac ovdje, Daphne bi već našla ženika.
Dogovorio bi se sa starim prijateljem!
Učinio bi ono što sada treba!
Zato se zapitaj
jesi li samo stariji brat
ili si glava ove kuće.
Više se ne možemo viđati.
Ne razumijem.
To nije tvoja briga.
Moram učiniti što treba.
Rekao si da ćeš me uvijek štititi.
Obećao si da ćeš se brinuti za mene.
A sad…
Što ću ja sad?
Otići ćeš.
Bilo da je riječ o sramoti ili kleveti, zavođenju ili ljagi,
samo jedno postidi i najcjenjenije članove našega društva:
skandal.
Pa, dragi čitatelju, izgleda da cijeli Trg Grosvenor
razmišlja o doista skandaloznom pitanju.
Bi li nedavni pad u nemilost bivšeg dragulja
mogao postati najgorim od svih skandala?
Pen!
Coline!
-Nisam znala da ćeš doći. -Razočarao sam te.
Gdje je gđica Thompson?
Bolesna je.
Mama je ostala s njom doma.
Tata nas je doveo.
Drago mi je što je ovdje.
Mama mi ne bi dala da dođem u ovakvoj haljini.
Nije dovoljno žuta!
G. Bridgerton! Večeras mi dugujete ples!
A u knjižici imam još samo jedno mjesto.
Baš prikladno!
Penelope! Nisam te vidjela.
Ne mogu vam ponuditi taj ples, gđice Cowper.
Pratim gđicu Featherington na podij.
Sličnost je nevjerojatna!
Isti ste on!
Vaš otac!
Dame i gospodo!
Slijedi izvanredan događaj!
Izvolite ovuda!
Dođite!
-Gospođo. -Da, Varley?
Velika mi je čast
što mogu predstaviti najnoviju vauxhallsku priredbu svjetlosti!
Dignite pogled, pasite oči
i neka vas preplavi svjetlost što zrači!
Predivno svjetlo! Hvala!
Zar nije ovo silno neobično?
Gle, brate!
Što je?
Berbrookei su baruni već 200 g.
Ima zakonito porijeklo.
Izvrsno je obrazovan, nema dugova,
nije naudio ni životinji ni ženi i čak pristojno puca.
Dakle, na mjestu je.
-Zašto… -Udat ćeš se za njega.
-Za Nigela? -Morao sam ti naći muža.
Budi zahvalna što jesam.
Trebala bi se lako zaljubiti u njega kao u bilo kog drugog.
Ne dolazi u obzir!
Nisi krvarila.
Od tvog dolaska prošlo je više od mjesec dana
i još nisi krvarila.
Trebala bih biti sretna.
Dosad nisam imala valjan izgovor da te otpravim.
Ali kad lord čuje za ovo,
kada tvoj tata čuje…
-Molim vas. -Trebala bih biti sretna.
Kad bi mi netko jamčio da moje djevojke neće stradati
zbog tvoje odvratne lakomislenosti,
i bila bih!
Znaš li uopće tko je otac?
Znam da nećete nikad shvatiti.
-Što? -Nećete nikad shvatiti!
Vi koji živite apsurdno zaštićeni…
Mislite da sam htjela doći amo?
Biti uz takve kao vi, koji nemaju veze sa stvarnošću i oholi su?
Što to radite?
Nigele, ne sad.
"Nigel"?
Već smo postali prisni?
Pa, kao tvoj muž…
Nikad mi nećeš biti muž. Neću se udati za tebe.
Moj brat je pogriješio.
Misliš li da si bolja od mene?
Najbolje da odeš.
Trebaš mi biti zahvalna.
Ja sam ti zadnja nada. Nitko te ne želi!
-Što radiš? -Saznat ćeš!
Prestani! Pusti me!
Vaša Milosti! Nisam htjela…
Nokautirati tu budalu?
Bogme, svaka čast.
Što vi ovdje radite?
Izbjegavam neke ljude.
-Ljude? -Majke.
I one su valjda ljudi.
Dolazite s mračne staze. Samo je nekoliko koraka od nas.
-Što vi znate… -Mračna staza je na nekoliko koraka.
A ja sam sama s dvojicom!
Samo s jednim.
-Drugi je… -Kompromitirana sam.
Znate li što bi se dogodilo da netko ma i natukne…
Moram ići.
Udajte se za mene!
Ovo je najneromantičnija prošnja za koju sam čuo.
Mogla bih se izvući iz braka s njim da me netko zatekne ovdje.
Ne biste se za njega udali!
Ako me nitko drugi ne zaprosi, možda neću imati druge.
Za razliku od vas, ja ne mogu izjaviti da se ne želim udati.
Nemam tu povlasticu.
Da, začudio sam se
što udvarači više ne čekaju u redu za vas!
Ne morate mi se još i vi rugati.
Nije mi to bila namjera. Iskren sam.
Znam što je napisala ta ledi Whistledown.
Prezirem je koliko i vi!
Izazvala je najambicioznije mame,
ohrabrila ih i isprovocirala da…
Da se natječu za vas?
Bez brige, Vaša Milosti.
Takav dobitak brzo bi im iskliznuo iz ruku.
Moram onuda. Vi kroz šumu.
Možda postoji rješenje
za naš problem s Whistledownicom.
Glumimo da se među nama rađa naklonost.
S vama pod rukom svi će misliti da sam izabrao ženu.
Drske majke će me ostaviti na miru,
a svi udvarači gledat će u vas.
Muškarce uvijek zanima žena
na koju je netko drugi bacio oko, osobito vojvoda.
Mislite da će ledi Whistledown…
Vidjet će što i jesmo.
Ja, zauzet.
Vi, poželjni.
Gledajte me u oči.
Evo.
Bliže.
Ako želimo da upali, moramo izgledati kao da smo ludo zaljubljeni.
-Apsurdan plan! -Ja mislim da je odličan.
Jer ako vi ne želite mene i ja ne želim vas,
što možete izgubiti?
Za one koji nisu bili na proslavi u Vauxhallu,
propustili ste najveći preobrat sezone.
Izgleda da je gđica Daphne Bridgerton privukla pozornost
vojvode od Hastingsa, koji se nedavno vratio.
Tek moramo utvrditi kako je mlada dama osvojila novog udvarača.
No ako će itko otkriti okolnosti toga događaja, to ću biti ja.
Iskreno vaša,
Ledi Whistledown
Prijevod titlova: Petra Matić